Ерих Фрид
Само че

Превод от немски: Венцеслав Константинов, —

chitanka.info

Животът

навярно

щеше да бъде по-прост

ако изобщо

не бях те срещнал

По-малко тъга

всеки път

когато трябва да се разделяме

по-малко страх

от следващата

и по-следващата раздяла

А също не толкова

от този безсилен копнеж

когато те няма — тебе

която желае само невъзможното

и то веднага

в следващия миг

и която после

понеже не може да го получи

е поразена

и тежко диша

Животът

навярно щеше да бъде

по-прост

ако не бях

те срещнал

Само че нямаше да е

моят живот.

1979

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.